Komisijos reglamentas (EEB) Nr. 3661/92
1992 m. gruodžio 18 d.
iš dalies keičiantis bendro galvijienos rinkos organizavimo priemones, Kombinuotojoje nomenklatūroje pakeitus tam tikrus KN kodus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikslinimo tvarkos [1] su pakeitimais, padarytais Reglamentu (EEB) Nr. 3209/89 [2], ypač į jo 2 straipsnio 2 dalį,
kadangi Komisijos reglamentu (EEB) Nr. 2505/92 [3], iš dalies pakeičiančiu 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [4] I ir II priedus, galvijienos rinkos nomenklatūroje buvo padaryti tam tikri pakeitimai, kadangi todėl reikia patikslinti 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [5] su paskutiniais pakeitimais, padarytais Reglamentu (EEB) Nr. 2066/92 [6], ir daugelį šį sektorių reglamentuojančių priemonių,
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 805/68 iš dalies keičiamas taip:
1) 1 straipsnis iš dalies keičiamas taip:
a) 1 dalies a punktas:
- KN kodai 01029010-01029037 pakeičiami KN kodais "01029005-01029079";
b) 1 dalies b punktas:
- KN kodas 01021000 pakeičiamas KN kodais "010210",
- KN kodas 16021590 pakeičiamas KN kodais "16025031-16025080";
c) 2 dalies a punktas pakeičiamas taip:
"a) "galvijai". - tai:
gyvi naminių gyvulių rūšių gyvūnai, išskyrus grynaveislius veislinius gyvūnus, klasifikuojami Kombinuotosios nomenklatūros 01029005-01029079 subpozicijose;".
2) 6 straipsnio 1 dalies pirmoji pastraipa pakeičiama taip:
"Jei laikomasi 2 dalyje nustatytų reikalavimų, intervencinių agentūrų vienoje ar daugiau valstybių narių arba valstybių narių regionuose vykdomas nustatytos vienos ar daugiau bendrijos kilmės šviežios ar atšaldytos mėsos kategorijų, rūšių ar rūšių grupių, klasifikuojamų pagal KN 02011000 ir 02012020-02012050 kodus, supirkimas, siekiant pagrįstai remti rinką, gali būti organizuojamas konkurso tvarka, atsižvelgiant į sezoninę skerdimo situaciją."
3) 10 straipsnio 2 dalies antroji pastraipa pakeičiama taip:
"Franko pasienyje siūloma kaina už galvijus ir už šviežią, ir atšaldytą mėsą, klasifikuojamus priedo a skirsnio 02011000 ir 02012020-02012050 subpozicijose, nustatoma atsižvelgiant į būdingiausias supirkimo pagal kokybę ir kiekybę galimybes, užregistruotas per nustatytą laikotarpį iki bazinio mokesčio nustatymo, inter alia atsižvelgiant į:
a) pasiūlos ir paklausos situaciją;
b) pasaulinės rinkos kainas už sušaldytos mėsos kategorijas, konkuruojančias su šviežia ar atšaldyta mėsa;
c) įgytą patirtį."
4) Priedas pakeičiamas šio reglamento I priedu.
2 straipsnis
1977 m. kovo 18 d. Komisijos reglamentas (EEB) Nr. 586/77, nustatantis mokesčių už galvijieną taikymo taisykles ir iš dalies pakeičiantis Tarybos reglamentą (EEB) Nr. 950/68 dėl Bendrojo muitų tarifo [7] su paskutiniais pakeitimais, padarytais Reglamentu (EEB) Nr. 3988/87 [8], iš dalies pakeičiamas taip:
1) 9 straipsnio 1 dalis pakeičiama taip:
"1. Taikant mokesčius,
a) "Galvijų skerdenos", klasifikuojamos pagal KN 02011100 ir 02021000 kodus - tai visos paskerstų galvijų skerdenos, nuleidus kraują, išėmus vidurius ir nudyrus odą, importuojamos su kitais vidaus organais arba be jų. Importuojant skerdenas be galvų, galvos turi būti atskirtos nuo skerdenų ties pakauškaulio ir kaklo slankstelio srities sąnariu. Jeigu skerdenos importuojamos be kojų, jos turi būti atkirstos ties riešo- plaštakos arba pado ir čiurnos kaulų sąnariais; skerdenai taip pat priskiriama priekinė skerdenos dalis su visais kaulais, sprandu, kaklu ir mente, turinti daugiau nei 10 šonkaulių porų;
b) "Galvijų skerdenų pusės", klasifikuojamos pagal KN 02011100 ir 02021000 kodus - tai produktas, gautas simetriškai padalinus visą skerdeną per kaklo, sprando, juosmens ir kryžkaulio slankstelių vidurį, per krūtinkaulio vidurį bei per klubikaulio ir gaktikaulio suaugimo vidurį; "skerdenų pusei" taip pat priskiriama priekinė skerdenos pusės dalis su visais kaulais, sprandu, kaklu ir mente, turinti daugiau nei 10 šonkaulių;
c) "kompensuotus ketvirčius", klasifikuojamus pagal KN 02012020 ir 02022010 kodus, sudaro:
- priekiniai ketvirčiai su visais kaulais, sprandu, kaklu ir mente, atkirsti ties 10- uoju šonkauliu; ir užpakaliniai ketvirčiai su visais kaulais, šlaunimi bei nugarine, atkirsti ties trečiuoju šonkauliu, arba
- priekiniai ketvirčiai su visais kaulais, sprandu, kaklu ir mente, atkirsti ties penktuoju šonkauliu, kartu su visu šonu ir krūtine; ir užpakaliniai ketvirčiai su visais kaulais, šlaunimi bei nugarine, atkirsti ties aštuntuoju šonkauliu.
"Kompensuotus ketvirčius" sudarantys priekiniai ir užpakaliniai ketvirčiai turi būti importuojami tuo pačiu metu ir lyginiais skaičiais, o bendra priekinių ketvirčių masė turi būti lygi užpakalinių ketvirčių masei; tačiau dviejų siuntos dalių masė gali skirtis, jei šis skirtumas neviršija 5 % sunkesniosios dalies (priekinių arba užpakalinių ketvirčių) masės;
d) "Neperskirti priekiniai ketvirčiai", klasifikuojami pagal KN 02012030 ir 02022030 kodus - tai priekinė skerdenos dalis su visais kaulais, sprandu, kaklu ir mente, mažiausiai su keturiomis šonkaulių poromis ir daugiausiai su 10 šonkaulių porų (pirmos keturios šonkaulių poros turi būti sveikos, o likusios gali būti perkirstos), su plonuoju paslėpsniu arba be jo;
e) "Perskirti priekiniai ketvirčiai", klasifikuojami pagal KN 02012030 ir 02022030 kodus - tai priekinė skerdenų pusės dalis su visais kaulais, sprandu, kaklu ir mente, mažiausiai su keturiais šonkauliais ir daugiausiai su 10 šonkaulių (pirmieji keturi šonkauliai turi būti sveiki, o likusieji gali būti perkirsti), su plonuoju paslėpsniu arba be jo;
f) "Neperskirti užpakaliniai ketvirčiai", klasifikuojami pagal KN 02012050 ir 02022050 kodus - tai užpakalinė skerdenos dalis su visais kaulais, šlaunimi ir kryžkauliu, įskaitant nugarinę, mažiausiai su trimis sveikų ar perkirstų šonkaulių poromis, su plonuoju paslėpsniu arba be jo;
g) "Perskirti užpakaliniai ketvirčiai", klasifikuojami pagal KN 02012050 ir 02022050 kodus - tai užpakalinė skerdenų pusės dalis su visais skerdenų pusės kaulais, šlaunimi ir kryžkauliu, įskaitant filė, mažiausiai su trimis sveikais ar perkirstais šonkauliais, su blauzda arba be jos ir su plonuoju paslėpsniu arba be jo;
h) "Galvijienos nugarinės pjausnio" ir "antrekoto bei mentės" gabalai, klasifikuojami pagal KN 02023050 kodą - tai priekinio ketvirčio nugarinė dalis kartu su viršutiniąja mentės dalimi, gauta iš priekinio ketvirčio, turinčio ne mažiau kaip keturis ir ne daugiau kaip 10 šonkaulių, perkirtus jį išilgai tiesės, išvestos nuo pirmojo šonkaulio suaugimo su pirmuoju krūtinkaulio segmentu taško iki taško ant diafragmos, esančio dešimtojo šonkaulio tęsinyje;
i) "Pakrūtinio" gabalas, klasifikuojamas pagal KN 02023050 kodą - tai priekinio ketvirčio apatinė dalis nuo bambos iki krūtinkaulio;
j) "Kita termiškai neapdorota, paruošta arba konservuota mėsa, arba galvijienos skerdenos dalys arba subproduktai", klasifikuojami pagal 16025010 ir 16029061 kodus - tai produktai, kurie nebuvo apdoroti jokiais terminio apdorojimo būdais, arba kurie buvo termiškai apdoroti, bet nepakankamai, kad koaguliuotųsi viso produkto mėsos baltymai, dėl ko, perpjovus produktą per storiausiąją dalį, ant perpjauto paviršiaus matomi rausvo skysčio pėdsakai."
2) I priedas pakeičiamas šio reglamento II priedu.
3 straipsnis
1979 m. birželio 8 d. Komisijos reglamento (EEB) Nr. 1136/79, nustatančio išsamias specialios importo tvarkos taikymo tam tikroms perdirbti skirtoms sušaldytos jautienos rūšims taisykles ir panaikinančio Reglamentą (EEB) Nr. 572/78 [9] su paskutiniais pakeitimais, padarytais Reglamentu (EEB) Nr. 817/89 [10], 2 straipsnio 5 dalis pakeičiama taip:
"5. Reglamento (EEB) Nr. 805/68 14 straipsnio 1 dalies a punkte "konservai" - tai produktai, klasifikuojami pagal KN 16025031-16025080 kodus, kurių 20 % masės ar daugiau sudaro galvijiena, išskyrus subproduktus ir riebalus, ir kuriuose jautiena ir drebučiai sudaro mažiausiai 85 % visos neto masės.
Tačiau "konservais" nelaikomi mažmeninės prekybos arba viešojo maitinimo įmonėse perdirbti ir galutiniam vartotojui parduodami produktai."
4 straipsnis
1980 m. rugsėjo 4 d. Komisijos reglamentas (EEB) Nr. 2377/80 dėl specialių išsamių taisyklių, nustatančių importo ir eksporto licencijų sistemos galvijienos produktų sektoriui taikymą [11] su paskutiniais pakeitimais, padarytais Reglamentu (EEB) Nr. 815/91 [12], pakeičiamas taip:
1) 2 straipsnis pakeičiamas taip:
"2 straipsnis
1. Importuojant į Bendriją ir iš jos eksportuojant produktus, nurodytus Reglamento (EEB) Nr. 805/68 1 straipsnio 1 dalies a punkte, ir produktus, klasifikuojamus pagal KN 16025031-16025080 ir 16029069 kodus, būtina turėti licenciją
2. Eksportuojant iš Bendrijos produktus, klasifikuojamus pagal KN 010210 kodą, būtina turėti licenciją."
2) 4 straipsnio c punktas pakeičiamas taip:
"c) kitos importo licencijos:
i) 30 dienų produktams, klasifikuojamiems pagal KN 01029005-01029029 kodus, skaičiuojant nuo tos dienos, kurią jos buvo faktiškai išduotos;
ii) 90 dienų kitiems produktams nuo šių licencijų išdavimo dienos tokia prasme, kaip vartojama Reglamento (EEB) Nr. 3719/88 21 straipsnio 1 dalyje."
3) 4a straipsnio 1 dalis pakeičiama taip:
"1. Visų produktų, klasifikuojamų pagal KN 01029005-01029029 kodus, licencijos paraiškos ir pačios licencijos 7 skiltį patvirtina provenencijos šalis. Licencija įpareigoja importuoti iš tos šalies."
4) 16 straipsnio 1 dalies ii punktas pakeičiamas taip:
"ii) produktams, klasifikuojamiems pagal KN 01029005-01029029 kodus, nurodant gyvulių vienetų skaičių ir provenencijos šalis - importo licencijų sąrašas, taikytas nuo ankstesnio pranešimo."
5) I priedo I skirsnio 3 dalis pakeičiama šio reglamento III priedu.
6) I priedo II skirsnis pakeičiamas šio reglamento IV priedu.
7) III priedas pakeičiamas šio reglamento V priedu.
8) IV priedas pakeičiamas šio reglamento VI priedu.
5 straipsnis
1984 m. rugpjūčio 14 d. Komisijos reglamentas (EEB) Nr. 2388/84, nustatantis specialias išsamias taisykles, reglamentuojančias eksporto grąžinamųjų išmokų tam tikriems konservuotiems galvijienos produktams taikymą [13], su paskutiniais pakeitimais, padarytais Reglamentu (EEB) Nr. 3988/87 [14], iš dalies keičiamas taip:
1) 1 straipsnis pakeičiamas taip:
"1 straipsnis
Šio reglamento reikalavimus atitinkantiems ir į trečiąsias šalis eksportuojamiems konservuotiems produktams, klasifikuojamiems pagal KN 16025031 ir 16025039 kodus, skiriama speciali grąžinamoji išmoka, jei jie yra pagaminti taikant Reglamento (EEB) Nr. 565/80 4 straipsnyje numatytas priemones."
2) 3 straipsnis pakeičiamas taip:
"3 straipsnis
Konservuotus produktus, klasifikuojamus pagal KN 16025031 ir 16025039 kodus, sudėtus taip, kaip nurodyta 2 straipsnyje, reimportuojamus į Bendrijos muitų teritoriją, bet nedeklaruotus išleidimui į laisvą apyvartą pagal Tarybos reglamento (EEB) Nr. 754/76 nuostatas, kompetentinga institucija leidžia išleisti į laisvą apyvartą tik tada, kai už juos ne tik sumokami importo muitai, bet ir pateikiamas įrodymas, kad buvo grąžinta eksporto grąžinamoji išmoka. Kai išmokėtos grąžinamosios išmokos sumos neįmanoma nustatyti minėtoms institucijoms priimtinu būdu, laikoma, kad ji yra lygi šių prekių išleidimo į laisvą apyvartą deklaracijos priėmimo dieną taikytinai didžiausiai grąžinamosios išmokos sumai."
6 straipsnis
1986 m. vasario 28 d. Komisijos reglamentas (EEB) Nr. 588/86, nustatantis Portugalijai specialius mokesčius prekybai galvijiena [15], I priedas pakeičiamas šio reglamento VII priedu.
7 straipsnis
1982 m. liepos 19 d. Tarybos sprendimo 82/530/EEB, įgaliojančio Jungtinę Karalystę leisti Meno salos valdžios institucijoms taikyti specialių avienos ir galvijienos importo licencijų sistemą [16], su pakeitimais, padarytais Sprendimu 92/153/EEB [17], 1 straipsnio 1 dalis pakeičiama taip:
"1. Siekdama apriboti importą, Jungtinė Karalystė gali leisti Meno salos vyriausybei avienos ir galvijienos produktams, klasifikuojamiems Kombinuotosios nomenklatūros 010210, 01029005-01029079, 0104, 0201, 0202, 0204, 02061095 ir 02062991 pozicijose ir subpozicijose, taikyti specialių importo licencijų sistemą."
8 straipsnis
1987 m. gruodžio 17 d. Komisijos reglamento (EEB) Nr. 3846/87, nustatančio žemės ūkio produktų, kuriems skiriamos eksporto grąžinamosios išmokos, nomenklatūrą [18], priedo 6 skirsnis su paskutiniais pakeitimais, padarytais Reglamentu (EEB) Nr. 3297/92 [19], pakeičiamas šio reglamento VIII priedu.
9 straipsnis
1992 m. rugpjūčio 7 d. Komisijos reglamentas (EEB) Nr. 2342/92 dėl grynaveislių veislinių gyvūnų importo iš trečiųjų šalių ir eksporto grąžinamųjų išmokų už juos skyrimo [20], panaikinantis Reglamentą (EEB) Nr. 1544/79, iš dalies keičiamas taip:
1 straipsnyje ir 2 straipsnio 1 dalyje KN kodas 01021000 pakeičiamas KN kodu "010210".
10 straipsnis
1. 1992 m. liepos 10 d. Komisijos reglamento (EEB) Nr. 1912/92, nustatančio galvijienos sektoriaus produktų tiekimo į Kanarų salas išsamias konkrečių priemonių įgyvendinimo taisykles [21], I, II ir III priedai su paskutiniais pakeitimais, padarytais Reglamentu (EEB) Nr. 2660/92/EEB [22], pakeičiami šio reglamento IX priedu.
2. 1992 m. liepos 10 d. Komisijos reglamento (EEB) Nr. 1913/92, nustatančio galvijienos sektoriaus produktų tiekimo į Azorų salas ir Madeirą išsamias konkrečių priemonių įgyvendinimo taisykles [23], I, II ir III priedai su paskutiniais pakeitimais, padarytais Reglamentu (EEB) Nr. 2660/92, pakeičiami šio reglamento X priedu.
3. 1992 m. liepos 31 d. Komisijos reglamento (EEB) Nr. 2254/92, nustatančio gyvų galvijų tiekimo į Kanarų salas išsamias konkrečių priemonių įgyvendinimo taisykles [24], I ir II priedai pakeičiami šio reglamento XI priedu.
4. 1992 m. liepos 31 d. Komisijos reglamento (EEB) Nr. 2255/92, nustatančio gyvų galvijų tiekimo į Azorų salas ir Madeirą išsamias konkrečių priemonių įgyvendinimo taisykles [25], I ir II priedai pakeičiami šio reglamento XII priedu.
11 straipsnis
1992 m. liepos 31 d. Komisijos reglamento (EEB) Nr. 2312/92, nustatančio gyvų gyvulių tiekimo į Prancūzijos užjūrio departamentus išsamias konkrečių priemonių įgyvendinimo taisykles [26], I, II ir III priedai pakeičiami šio reglamento XIII priedu.
12 straipsnis
Šis reglamentas įsigalioja 1993 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 18 d.